***Α’ ΔΗΜΟΤΙΚΟ ΕΚΑΛΗΣ
ΕΞΟΡΜΗΣΕΙΣ-ΕΚΔΗΛΩΣΕΙΣ ΜΑΡΤΙΟΣ 2018***

**1) Παρασκευή 2 Μαρτίου 2018 - Α’ τάξη:**

 **Ίδρυμα Θεοχαράκη: «Συνέβη σε μία βίδα»**Την Παρασκευή 2 Μαρτίου 2018 οι μαθητές της Α’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Ίδρυμα Θεοχαράκη. Ένα γνωστό σε όλους, συνηθισμένο αντικείμενο πρωταγωνιστεί σε αυτήν την ιστορία. Πρόκειται για μια Βίδα που αναζητά την αποστολή της. Όπως όλοι οι ήρωες των λαϊκών παραμυθιών, απομακρύνεται από την πατρίδα της, το οικείο της περιβάλλον και αγωνίζεται να αποδείξει τις δυνατότητές της. Στην προσπάθειά της αυτή ζει πρωτόγνωρες εμπειρίες, χαρές και απογοητεύσεις.
Η χρήση, η μετατροπή, η μεταποίηση, η ανακύκλωση των αντικειμένων, το άχρηστο και η αξιοποίησή του είναι τα θέματα που πραγματεύεται αυτή η ιστορία.
Τα παιδιά μέσω της παράστασης αυτής έρχονται σε επαφή με γνωστά έργα της παγκόσμιας τέχνης, τα οποία, με την τεχνική του animation, ζωντανεύουν και αποκτούν ένα ιδιαίτερο ενδιαφέρον. Λαμβάνουν και τις απαραίτητες πληροφορίες για κάθε έργο τέχνης που προβάλλεται, ενώ καλούνται να συμμετάσχουν, τόσο με τις παρατηρήσεις τους, όσο και σωματικά, ακολουθώντας τις αλλεπάλληλες μεταμορφώσεις της Βίδας.

**2) Παρασκευή 2 Μαρτίου 2018- Δ’ τάξη**

**Συνάντηση με συγγραφέα**

Οι μαθητές και οι μαθήτριες της Δ’ τάξης του Α’ Αρσακείου-Τοσιτσείου Δημοτικού Εκάλης θα επεξεργαστούν στο δεύτερο τρίμηνο στο μάθημα της Φιλαναγνωσίας το βιβλίο της Κατερίνας Κρις «Καθαρίστρια Χάος», Εκδόσεις Πατάκη. Την Παρασκευή 2 Μαρτίου 2018 τα παιδιά θα συναντηθούν με τη συγγραφέα στη βιβλιοθήκη του σχολείου μας όπου θα πραγματοποιήσουν δράσεις σχετικές με το βιβλίο.

**3) Παρασκευή 2 Μαρτίου 2018 – Β’ και Γ’ τάξεις:**

**Θεατρικό δρώμενο για την φωτοκύκλωση**

Την Παρασκευή 2 Μαρτίου 2018 οι μαθητές της B’ και Γ’ τάξης του Α’ Αρσακείου-Τοσιτσείου Δημοτικού Εκάλης θα παρακολουθήσουν στο Θέατρο των Σχολείων μας θεατρικό δρώμενο με θέμα την ανακύκλωση και τα οφέλη της.

**4) Δευτέρα 5 Μαρτίου – Παρασκευή 9 Μαρτίου 2018-Όλες οι τάξεις:**

**Εβδομάδα κατά της Σχολικής Βίας**

Με αφορμή την Ευρωπαϊκή Ημέρα κατά του Σχολικού Εκφοβισμού
(6 Μαρτίου) οι μαθητές του Α’ Αρσακείου-Τοσιτσείου Δημοτικού Εκάλης θα πραγματοποιήσουν στις τάξεις τους προγράμματα που στόχο θα έχουν την ενημέρωσή τους στο θέμα αυτό.

**5) Τρίτη, 6 Μαρτίου 2018- Γ’, Ε’, Στ’ τάξεις:**

**Εκκλησιασμός**

Την Τρίτη 6 Μαρτίου 2018, με αφορμή τις άγιες ημέρες του Πάσχα οι μαθητές των Γ’,Ε’ και ΣΤ’ τάξεων του Α’ Αρσακείου Τοσιτσείου Δημοτικού Εκάλης θα εκκλησιαστούν στον Ιερό Ναό Αγίου Δημητρίου Άνοιξης και όσοι επιθυμούν μπορούν να κοινωνήσουν.

**6) Τρίτη 6 Μαρτίου 2018-Δ’ τάξη
Μουσείο Ηρακλειδών**Την Τρίτη 6 Μαρτίου 2018 οι μαθητές της Δ’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Μουσείο Ηρακλειδών και θα παρακολουθήσουν το πρόγραμμα:
«Στον προσανατολισμό της πυξίδας».
Τα παιδιά μέσα από αυτή τη δράση θα γνωρίσουν την ιστορία της σημαντικής αυτής εφεύρεσης, τον στοιχειώδη τρόπο κατασκευής της, τη φυσική της ερμηνεία και τη μαθηματική καταγραφή και απεικόνιση των συμπερασμάτων της παρατήρησης.

**7) Πέμπτη, 8 Μαρτίου 2018- Α’, Β’, Δ’ τάξεις:**

**Εκκλησιασμός**Την Πέμπτη 8 Μαρτίου 2018, με αφορμή τις άγιες ημέρες του Πάσχα οι μαθητές των Α’,Β’ και Δ’ τάξεων του Α’ Αρσακείου Τοσιτσείου Δημοτικού Εκάλης θα εκκλησιαστούν στον Ιερό Ναό Αγίου Δημητρίου Άνοιξης και όσοι επιθυμούν μπορούν να κοινωνήσουν.

**8) Πέμπτη 8 Μαρτίου 2018- Ε’, Στ’ τάξεις:**

**6ος Πανελλήνιος Μαθητικός Διαγωνισμός Φυσικών Δημοτικού 2018**

Την Πέμπτη 8 Μαρτίου 2018 οι μαθητές και οι μαθήτριες των Ε’ και Στ’ τάξεων του
Α’ Αρσακείου-Τοσιτσείου Δημοτικού Εκάλης θα συμμετάσχουν στην α’ φάση του 6ου Πανελλήνιου Μαθητικού Διαγωνισμού Φυσικών Δημοτικού 2018 που διοργανώνει η Ένωση Ελλήνων Φυσικών υπό την αιγίδα του Υπουργείου Παιδείας, Έρευνας και Θρησκευμάτων.

 **9) Πέμπτη 8 Μαρτίου 2018- Γ’ τάξη
Μουσείο Ηρακλειδών «Κινεζική Υφαντική και Αριθμητικά Μοτίβα»**Την Πέμπτη 8 Μαρτίου 2018 οι μαθητές της Γ’ τάξης του Α’ Αρσακείου-Τοσιτσείου Δημοτικού Εκάλης θα επισκεφτούν το Μουσείο Ηρακλειδών. Εκεί, θα παρακολουθήσουν το πρόγραμμα «Κινεζική Υφαντική και Αριθμητικά Μοτίβα». Στόχος του προγράμματος είναι να γνωρίσουν τα παιδιά την κινεζική λαϊκή τέχνη της υφαντικής και να κατασκευάσουν υφαντά χρησιμοποιώντας χαρτιά αντί για νήματα. Μέσα από την κατασκευή, θα ανακαλύψουν τη συνύπαρξη της Τέχνης με τα Μαθηματικά.

**10) Πέμπτη 8 Μαρτίου 2018-Στ’ τάξη**

**Βουλή των Ελλήνων**

Την Πέμπτη 8 Μαρτίου 2018 οι μαθητές της Στ’ τάξης του Α’ Αρσακείου-Τοσιτσείου Δημοτικού
Σχολείου Εκάλης, μαζί με τους εκπαιδευτικούς συνοδούς τους, θα παρακολουθήσουν [εκπαιδευτικά βίντεο](http://foundation.parliament.gr/central.aspx?sId=110I442I1130I646I453492) σε ειδική αίθουσα, με θέμα την ιστορία του κτιρίου της Βουλής, τον τρόπο οργάνωσης και λειτουργίας της, καθώς και την αξία της Βουλής και της Δημοκρατίας, θα ξεναγηθούν στην έκθεση της αίθουσας Ελευθερίου Βενιζέλου και θα επισκεφθούν την αίθουσα της Ολομέλειας της Βουλής. Αν η επίσκεψή τους συμπίπτει με τις ώρες λειτουργίας του Κοινοβουλίου, οι μαθητές θα παρακολουθήσουν για λίγα λεπτά τη συνεδρίαση.

**11) Παρασκευή 9 Μαρτίου 2018- Ε’, Στ’ τάξεις:**

**12ος Μαθητικός Διαγωνισμός: «Παιχνίδι και Μαθηματικά»**Την Παρασκευή 9 Μαρτίου 2018 οι μαθητές και οι μαθήτριες των Ε’ και Στ’ τάξεων του
Α’ Αρσακείου-Τοσιτσείου Δημοτικού Εκάλης θα συμμετάσχουν στον 12ο Μαθητικό Διαγωνισμό «Παιχνίδι και Μαθηματικά» που διοργανώνει η Ελληνική Μαθηματική Εταιρεία.

**12) Δευτέρα 12 Μαρτίου 2018-Ε’ τάξη
Planet Physics: «Η Φυσική του 20ου αιώνα»**

Τη Δευτέρα 12 Μαρτίου 2018 οι μαθητές της Ε’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν τον Πολυχώρο: «Planet Physics» στον οποίο θα παρακολουθήσουν διαδραστικά εκθέματα Φυσικής καθώς και πρόγραμμα συναφές με την ύλη του μαθήματος της Φυσικής της Ε’ Δημοτικού. Στο πρόγραμμα αυτό οι μαθητές δε θα περιοριστούν στον ρόλο του θεατή, αλλά θα συμμετέχουν ενεργά σε πειράματα. Στόχος της συγκεκριμένης επίσκεψης είναι να αλληλεπιδράσουν οι μαθητές με βασικά εκθέματα Φυσικής ώστε να κατανοήσουν τις θεματικές έννοιες της.

**13) Τρίτη 13 Μαρτίου 2018-Β’ τάξη
Μουσείο Παιδικής Τέχνης**Την Τρίτη 13 Μαρτίου 2018 οι μαθητές της Β’ τάξης του Α’ Αρσακείου-Τοσιτσείου Δημοτικού Εκάλης θα επισκεφτούν το Μουσείο Παιδικής Τέχνης. Με στόχο τη διαμόρφωση ενεργών και ευαισθητοποιημένων πολιτών, μέσα από το εκπαιδευτικό πρόγραμμα «Μόνος ή Μοναδικός; Διαφορετικότητα και ρατσισμός», τα παιδιά θα προσεγγίσουν κοινωνικούς προβληματισμούς
και θα κατανοήσουν τις έννοιες της διαφορετικότητας και του ρατσισμού, μαθαίνοντας μέσα
από την Τέχνη.

 **14) Τετάρτη 14 Μαρτίου 2018-Όλες οι τάξεις**

**Παράδοση Ελέγχων Β΄ Τριμήνου, ώρα 15.30-17.00**Την Τετάρτη 14 Μαρτίου 2018 θα γίνει παράδοση Ελέγχων Προόδου Β' Τριμήνου στους γονείς και κηδεμόνες των μαθητών του Α' Αρσακείου - Τοσιτσείου Δημοτικού Εκάλης.

**15) Τετάρτη 21 Μαρτίου 2018-Α και Β’ τάξεις
Γιορτή 25ης Μαρτίου**Την Τετάρτη 21 Μαρτίου 2018 οι μαθητές των Α’ και Β’ τάξεων θα παρακολουθήσουν τη γιορτή
της 25ης Μαρτίου. Οι μαθητές των Γ’, Δ’, Ε’, Στ’ τάξεων του Α’ Δημοτικού Εκάλης θα είναι στη χορωδία, ενώ οι μαθητές της Στ’ τάξης θα χορέψουν ελληνικούς παραδοσιακούς χορούς.

**16) Πέμπτη 22 Μαρτίου 2018
Γιορτή 25ης Μαρτίου**Την Πέμπτη 22 Μαρτίου 2018 οι μαθητές των Αρσακείων-Τοσιτσείων Σχολείων Εκάλης θα παρακολουθήσουν τη γιορτή της 25ης Μαρτίου, στην οποία οι μαθητές των Γ’, Δ’, Ε’, Στ’ τάξεων
του Α’ Δημοτικού Εκάλης θα είναι στη χορωδία, ενώ οι μαθητές της Στ’ τάξης θα χορέψουν ελληνικούς παραδοσιακούς χορούς.

**17) Παρασκευή 23 Μαρτίου 2018
Επίσημη γιορτή 25ης Μαρτίου**
Οι γονείς των μαθητών και η Διοίκηση της Φιλεκπαιδευτικής Εταιρείας θα παρακολουθήσουν τη γιορτή της 25ης Μαρτίου στην οποία οι μαθητές των Γ’, Δ’, Ε’, Στ’ τάξεων του Α’ Δημοτικού Εκάλης θα είναι στη χορωδία, ενώ οι μαθητές της Στ’ τάξης θα χορέψουν ελληνικούς παραδοσιακούς χορούς.

**18) Κυριακή 25 Μαρτίου 2018-Ε’ και Στ’ τάξεις**Την Κυριακή 25 Μαρτίου 2018 οι μαθητές των Ε΄ και Στ’ τάξεων του Α’ Αρσακείου-Τοσιτσείου Δημοτικού Εκάλης θα συμμετάσχουν στην παρέλαση του Αγίου Στεφάνου.

**19) Τετάρτη 28 Μαρτίου 2018, 9.00-11.00 – όλες οι τάξεις**

**Πασχαλινό Παζάρι του Α’ Αρσακείου-Τοσιτσείου Δημοτικού Εκάλης**

Την Τετάρτη 28 Μαρτίου 2018 όλοι οι μαθητές του Α’ Αρσακείου-Τοσιτσείου Δημοτικού Σχολείου Εκάλης θα πάρουν μέρος στο πασχαλινό παζάρι πουλώντας όμορφα πασχαλινά είδη, κατασκευές, γλυκά, λιχουδιές, συνδυάζοντας τη διασκέδαση με την καλή πράξη.

**20) Παρασκευή 30 Μαρτίου 2018- Ε’1 τάξη**

**Συνάντηση με συγγραφέα-Φιλαναγνωσία**

Την Παρασκευή 30 Μαρτίου 2018 οι μαθητές του Ε’1 τμήματος του Α’ Αρσακείου-Τοσιτσείου Δημοτικού Εκάλης θα υποδεχθούν στη Βιβλιοθήκη του σχολείου τους τον συγγραφέα Χρήστο Μπουλώτη. Η συνάντηση γίνεται στο πλαίσιο του μαθήματος της Φιλαναγνωσίας, καθώς οι μαθητές επεξεργάστηκαν σε όλο το τρίμηνο το λογοτεχνικό βιβλίο: «Η επανάσταση των παλιών παιχνιδιών» από τις Εκδόσεις Καλέντης.

**21) Παρασκευή 30 Μαρτίου 2018- A’ τάξη**

**Συνάντηση με συγγραφέα**

Την Παρασκευή 30 Μαρτίου 2018 οι μαθητές της Α’ τάξης του Α’ Αρσακείου-Τοσιτσείου Δημοτικού Εκάλης θα υποδεχθούν στη Βιβλιοθήκη του σχολείου τους τον συγγραφέα Χρήστο Μπουλώτη. Η συνάντηση γίνεται στο πλαίσιο του Διαθεματικού Προγράμματος: «Το αλφαβητάρι του Μικρού Μηχανικού», που υλοποιείται στην τάξη σε όλη τη σχολική χρονιά και το βιβλίο: «Ο μικρός αρχιτέκτονας και η στρουθοκάμηλος Ρωξάνη» από τις εκδόσεις Μέλισσα, η επεξεργασία του οποίου γίνεται στο δεύτερο τρίμηνο.